Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,			19. september 2007 nr 658

Kinnisasjaga Õpetaja tn 16, Haapsalu 
liitmiseks sobiva maa erastamine 

Läbi vaadanud Raimond Lunev´i kinnisasjaga Õpetaja tn 16, Haapsalu (registriosa number 55232, katastritunnus 18301:013:0030) liitmiseks sobiva maa erastamise avalduse (esitatud Haapsalu Linnavalitsusele 27.01.2006), Lääne maavanema 25.06.2007 korralduse nr 369-M „Loa andmine Haapsalu linnas asuva Õpetaja tn 16 kinnisasjaga piirneva maa erastamiseks“ ning OÜ Haapsalu Maamõõdubüroo poolt esitatud moodustatava katastriüksuse plaani ja piiriprotokolli Haapsalu Linnavalitsus tuvastas, et kinnistu Õpetaja tn 16 on Raimond Lunev´i ja Küllike Lunev´i ühisomandis ning Raimond Lunev´i poolt taotletava maa erastamiseks vastavalt „maareformi seaduse“ § 22 lõikes 1^2 sätestatud maa erastamise korrale on Lääne maavanem andnud loa. Ettepanekuid kokkuleppe sõlmimiseks piirnevate kinnisasjade omanikele linnavalitsuse poolt ei saadetud, sest Raudtee tänava äärse reformimata maariba erastamisest oli huvitatud iga piirneva kinnisasja omanik üksnes oma kinnistu ulatuses. Kogu maariba jagunes kinnistute Raudtee tn 7, 9, 13, Õpetaja tn 8 ja 16 vahel. Haapsalu Linnavalitsus ei ole huvitatud reformimata maariba munitsipaalomandisse taotlemisest. Raudtee tänav on Haapsalu linna omandina kantud maakatastrisse (katastritunnus 18301:013:0025).
Taotletaval maal ei ole võimalik moodustada iseseisvalt kasutatavat kinnisasja. Maaüksusel aadressikohta vajavaid objekte ei asu.  Kehtiv maa maksustamishind taotletaval maal on 80 kr/m^2. Mõõdistamise tulemusel on erastatava maa suuruseks saadud 61 m^2. Juhindudes maareformi seaduse § 20 lg 1, § 21 lg 4, § 22 lg 1^2 ja § 22 ^3 lg 1, Eesti Vabariigi Valitsuse 22.02.2007 määrusega nr 50 kinnitatud ““Maareformi seaduse“ § 22 lõikes 1^2 sätestatud maa erastamise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, Keskkonnaministri 30.11.2001 määrusest nr 50 „Maa korralise hindamise tulemuste kehtestamine“, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda Haapsalu linnas asuva maaüksuse (plaan lisatud) erastamisega Raimond Lunev´i (elukoht Õpetaja tn 16, Haapsalu) ja Küllike Lunev´i (elukoht Õpetaja tn 16, Haapsalu) ühisomandisse ja erastatava maaüksuse liitmisega olemasoleva kinnisasjaga Õpetaja tn 16, Haapsalu, registriosa number 55232. 
2.	Erastataval maal asukoha aadress puudub.
3.	Kinnitada erastatava maa suuruseks 61 m^2.
4.	Kinnitada erastatava maa sihtotstarbeks väikeelamumaa (EE, 0010).
5.	Kinnitada erastatava maa maksustamishinnaks 80 (kaheksakümmend) kr/m^2.
6.	Erastataval kinnistul seadusjärgsed kitsendused puuduvad.
7.	Korraldus teha Küllike Lunev´ile ja Raimond Lunev´ile (aadress Õpetaja tn 16, 90504 Haapsalu) ja OÜ Haapsalu Maamõõdubüroole (asukoht Nurme tn 1, 90505 Haapsalu) teatavaks korralduse koopia saatmisega posti teel, maakorraldusosakonna juhatajale (A.Ulm) korralduse koopia üleandmisega allkirja vastu.
8.	Korraldus jõustub teatavakstegemisest.
9.	Korraldus avalikustada väljapanekuga linnavalitsuse fuajees.
10.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea  				Erko Kalev
				Linnasekretär